internet vaartha 264 Views
న్యూఢిల్లీ : హెచ్‌సిఎల్‌ టెక్నాలజీస్‌ మూడోత్రైమాసికంలో నికరలాభాలు 14శాతంపెరిగి రూ.1926 కోట్లకు చేరాయి. కంపెనీ రాబడులు కూడా 11.6 శాతం పెరిగాయి. ఎక్కువ రాబడులు అమెరికానుంచే వచ్చినట్లు కంపెనీ స్పష్టంచేసింది. అమెరికా రాబడులు 14.4 శాతం పెరిగినట్లు అం చనా వేసింది. భారత్‌లోని నాలుగో అతిపెద్ద ఐటి సేవల సంస్థ హెచ్‌సిఎల్‌ డిసెంబరుత్రైమాసికంలో 1920 కోట్లు నికరలాభం ఆర్జించింది. సంస్థ పెట్టు బడులు డిజిటల్‌రంగంలోనే కాకుండా ఐఒటి పను లు, నెక్స్ట్‌జెన్‌ ఐటిఒ  వంటివి ఈ ఆర్ధిక సంవత్స రంలో కొంత మద్దతునిచ్చినట్లు కంపెనీ అంచనా వేసింది. 11.6 శాతం వృద్ధి ఉన్నట్లు ప్రకటించింది. తొమ్మిది నెలల కాలంలో 25 డీల్స్‌పై సంతకాలు చేసామని, నాలుగు బిలిన్‌ డాలర్లకంటే ఎక్కువ ఉన్నట్లు వెల్లడించారు. రాబడులపరంగా మరింత మెరుగుపడినట్లు అంచనా. డ్రైఐస్‌, ఆటోమేషన్‌ విభాగాలు రాబడుల పెంపునకు దోహదం చేసాయి. కొత్తతరం సేవలవైపు దృష్టిపెట్టామని కంపెనీ ప్రెసిడెంట్‌ సిఇఒ అనంత్‌ గుప్తా వెల్లడించారు. అలాగే మార్కెట్‌లో నాయకత్వ శ్రేణితోపాటు, వ్యూహాత్మక కొనుగోళ్లు కూడా కొనసాగిస్తామన్నారు. హెచ్‌సిఎల్‌ ఇన్‌ఫ్రా సేవలరంగం బిజినెస్‌ 3.9శాతంపెరిగింది. ఇంజనీరింగ్‌, ఆర్‌ అండ్‌ డి సేవలపరంగా 1.9శాతం పెరిగింది. నోయిడా కేంద్రంగా ఉన్న హెచ్‌సిఎల్‌ గత ఏడాది 1683 కోట్లు నికరలాభం క్రటించింది. కంపెనీ జులై జూన్‌ను ఆర్ధికసంవత్సరంగా పరిగణిస్తుంది. ఈ త్రైమాసికం లో రాబడులు 10,698 కోట్లకు పెరిగాయి. కంపెనీలో మొత్తం సిబ్బంది లక్షా 04వేల 896 మంద ఇపనిచేస్తున్నారు. వందమిలియన్‌ డాలర్లకుపైబడిన డీల్స్‌ ఎనిమిది సాధించినట్లు వెల్లడించింది. కంపెనీ నికర లాభం 5.5శాతంపెరిగి 285.1 మిలియన్‌ డాలర్లుగా ఉంటే రాబడుల్లో కూడా 6.5శాతంపెరిగి 1.58 బిలియన్‌ డాలర్లుగా ఉందని డాలర్‌ ప్రామాణిక ఫలితాలను వివరించింది. కంపెనీ రాబడులు ఎక్కు వగా అమెరికానుంచే ఉన్నాయి. 14.4శాతంగా ఉన్నాయి. కంపెనీ ఇతర రంగాలనుంచి అంటే యూరోప్‌ వంటివాటినుంచి పదిశాతం, ఇతర ప్రపంచ దేశాల నుంచి 3.2శాతం రాబడులు సాధించినట్లు ప్రకటిం చింది. హెచ్‌సిఎల్‌ ఐటి సోర్సింగ్‌కాంట్రాక్టు వోల్వోగ్రూప్‌నుంచి రాబట్టింది. అంతేకాకుండా 40 మంది కొత్త కస్టమర్లతో 2500 మంది అత్యంత నిపుణులు ఈ పోర్టుఫోలియోకు చేర్చింది. యూరోప్‌తోపాటు ఆటోమోటివ్‌, ఉత్పత్తిరంగాల్లో తమ ఉనికిని విస్తరిస్తోంది. హెచ్‌సిఎల్‌ కొత్త కేంద్రాలను ఏర్పాటుచేసింది. తాల్లిన్‌, ఎస్టోనియాలో కొత్తకేంద్రం ప్రారంభించింది. గ్లోబల్‌ ఇంజనీరింగ్‌ ఆర్‌అండ్‌డి సేవలు ప్రారంభించింది.